b"\n_START_ARTICLE_\nWill You Love Me Tomorrow (sang)\n_START_PARAGRAPH_\n\xc2\xabWill You Love Me Tomorrow\xc2\xbb, ogs\xc3\xa5 kjent som \xc2\xabWill You Still Love Me Tomorrow\xc2\xbb, er en amerikansk sang, skrevet av Gerry Goffin og Carole King, som har blitt spilt inn p\xc3\xa5 plate av mange forskjellige artister. Den ble rangert som nummer 125 p\xc3\xa5 Rolling Stones liste over The 500 Greatest Songs of All Time.\n_START_SECTION_\nThe Shirelles' versjon\n_START_PARAGRAPH_\nI 1960 utgav The Shirelles sin versjon av sangen p\xc3\xa5 singlen Scepter 1211, med \xc2\xabBoys\xc2\xbb p\xc3\xa5 B-siden._NEWLINE_Da hun f\xc3\xb8rst ble present for sangen, \xc3\xb8nsket ikke ledesangeren Shirley Owens (senere kjent som Shirley Alston-Reeves) \xc3\xa5 spille den inn, fordi hun syntes den var \xc2\xabfor country\xc2\xbb. Hun endret seg etter at et strykearrangement ble lagt til._NEWLINE_I 1961 ble singlen nummer \xc3\xa9n p\xc3\xa5 Billboard Hot 100-listen._NEWLINE_The Shirelles' innspilling kom p\xc3\xa5 den britiske singlelisten 11. februar 1961 og l\xc3\xa5 der i elleve uker med nummer fire som h\xc3\xb8yeste plassering. _NEWLINE_Owens mintes imidlertid p\xc3\xa5 Jim Parsons syndikaliserte oldies-radioprogram Shark Rattle Moontime at noen radiostasjoner forb\xc3\xb8d spilling av platen, fordi de f\xc3\xb8lte at teksten var for seksuell._NEWLINE_Denne versjonen av sangen er n\xc3\xa5 rangert som den 101ste \xc2\xabgreatest song of all time\xc2\xbb samt k\xc3\xa5ret til \xc2\xabbest song of 1960\xc2\xbb av Acclaimed Music.\n_START_SECTION_\n\xc2\xabNot Only Tomorrow, But Always\xc2\xbb\n_START_PARAGRAPH_\nTony Orlando spilte inn en svarsang med tittelen \xc2\xabNot Only Tomorrow, But Always\xc2\xbb under navnet Bartell Douche.\n_START_SECTION_\nNorsk versjon\n_START_PARAGRAPH_\nGunnar j\xc3\xb8rstad og S. O. Berg har skrevet norske tekster. J\xc3\xb8rstads versjon b\xc3\xa6rer tittelen \xc2\xabJeg glemmer aldri den kvelden\xc2\xbb. Bergs versjon heter \xc2\xabT\xc3\xb8r vi m\xc3\xb8te en morgen\xc2\xbb."